Kære du,Der kan være mange årsager til at menstruation udebliver eller er forsinket. Uregelmæssige menstruationer kan opstå ved f.eks. stress, hormonnelle forstyrrelser i kroppen og hvis man tager medicin. Det kan også hænge sammen med den alder man har. Unge kvinder mellem 15-20 år kan opleve uregelmæssigheder, og kvinder i alderen ca. 50+ kan opleve det i forbindelse med overgangsalderen.Udeblivelser af menstruationen kan dog også betyde at man er gravid, så hvis man oplever at den udebliver kan det være en rigtig god idé at tage en graviditetstest. Hvis du ikke er gravid, og fortsat oplever uregelmæssigheder så kan du med fordel tale med din egen læge eller en gynækolog om det.De bedste hilsner,Henriette og Majbritt